
	[bookmark: nev]STRECKER ÁDÁM
streckeradam@gmail.com
Építészmérnök
Osztatlan, 9. félév
Pécsi Tudományegyetem
Műszaki és Informatikai Kar
	SZILÁGYI SZILVIA ESZTER
[bookmark: _GoBack]szilagyisziszi99@gmail.com
Építészmérnök
Osztatlan, 9. félév
Pécsi Tudományegyetem
Műszaki és Informatikai Kar


Témavezető:
	Dr. Kovács-Andor Krisztián
egyetemi docens, PTE MIK




Jakab hegyi Pálos Kolostor Romok Fejlesztési Koncepciója

Kulcsszavak: jakabhegyi kolostor;pálos kolostor;építészet;kilátó;építőművészet
A Jakab-hegyi pálos kolostor romjai a magyar középkori építészet kiemelkedő emlékei, és jelentős kulturális örökséget képviselnek. Az 1225 körül épült kolostor a pálos rend egyik fontos központja volt, története az elmúlt 1000 évet foglalja magában. Az idők során történt bővítéseit, újjáépítéseit és pusztulásait máig őrzi, így különleges lehetőséget kínál a múlt bemutatására és értékeinek megőrzésére.
A koncepciónkban a romok sértetlenségére nagy hangsúlyt fektetünk. Az egykori kolostor falain belül kortenacél installációkat helyezünk el, ezek információs elemként és pihenőhelyként is szolgálnak.
A történelem során megtörtént bővítéseket és újjáépítéseket interaktív és látványos módon kívánjuk bemutatni. A tereket helyi kaviccsal szórjuk le, az egykori szakrális tömeget kortenacél installációval emeljük ki. A romok központi eleme egy kilátó, amely egyben múzeumi funkciókkal is bír. Fontos volt számunkra a mecsek erdőire néző kilátása biztosítása így ezt a sétányt a kápolna oldalán helyeztük el. A közeli pihenő épület meglévő infrastruktúrát kiegészítve vizesblokkot telepítünk, hogy a látogatók kényelmét szolgáljuk.
A projekt célja a romok újrahasznosítása, olyan edukációs és turisztikai funkciókkal, amelyek gazdagítják a látogatói élményt, növelik a terület vonzerejét, miközben megőrzik annak történelmi és kulturális értékeit. Az új fejlesztések hozzájárulnak a közösségi élmények gazdagításához és a helyi turizmus fellendítéséhez.
Saját eredményünknek tartjuk, hogy sikerült az installációkkal harmonikusan ötvöznünk a történelmi értékek megőrzését és a modern fejlesztéseket. Igyekeztünk úgy nyúlni az építészet eszköztárához, hogy jelenlegi barangolós, labirintus hatású hangulata ne változzon meg drasztikus mértékben. A projekt során nagy figyelmet fordítottunk arra, hogy a kortárs elemek ne uralják a teret, hanem tiszteletben tartsák a romok eredeti karakterét, szellemiségét. Fontosnak tartottuk, hogy a kialakított terek nemcsak esztétikai élményt nyújtanak, hanem interaktív és edukációs funkciókat is ellássanak, hogy tervünkkel hozzájárulhassunk a helyi közösség és a turizmus fellendítéséhez.



